Diari Oficial de la Generalitat Valenciana


Sumari del DOGV 972, del 29-12-1988 (1988/812797)

ORDRE de 15 de desembre de 1988, de la Conselleria d'Economia i Hisenda, per la qual s'especifiquen les característiques de la sèrie A corresponent a l'Emissió de Deute Públic de la Generalitat Valenciana per a 1988.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/15/(11)/dof/vci/html**

### Dades del document

Número de DOGV
:   972

Data del DOGV
:   29-12-1988

Secció del DOGV
:   DISPOSICIONS GENERALS

Número del document
:   1988/812797


Data del document
:   15-12-1988

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 15 de desembre de 1988, de la Conselleria d'Economia i Hisenda, per la qual s'especifiquen les característiques de la Sèrie A corresponent a l'Emisió de Deute Públic de la Generalitat Valenciana.  
El Decret /1988, de 12 de desembre, acorda l'emissió de Deute Públic de la Generalitat Valenciana per import global de sis mil nou-cents setanta milions de pessetes, dividit en dues seriés A i B, sent la sèrie A de mil nou-cents setanta milions de pessetes i computable dins del coeficient d'inversió obligatòria de les Cooperatives amb Secció de Crèdit inscrites en els Registres Especials que es troben en la Conselleria d'Economia i Hisenda.  
En compliment del que disposa el Decret esmentat i fent ús de l'autorització que s'hi confereix a aquesta Conselleria en la disposició final primera per a dictar les disposicions i resolucions necessàries per a la seua execució.  
ORDENE:  
1. Import de l?emissió.  
L'import nominal a emetre de la sèrie A ascendeix a mil nou-cents setanta milions de pessetes.  
2. Representació del Deute.  
El deute Públic corresponent a aquesta sèrie es formalitzarà en títols-valors al portador de 100.000 pessetes nominals cadascun i agrupables en títols múltiples.  
3. Data d'emissió.  
La data d'emissió de la sèrie A ha estat fixada per al dia 30 de desembre de 1988.  
4. Subscripció.  
4.1. La subscripció es realitza alhora i lliure de despeses per al subscriptor.  
4.2. El període de subscripció s'estén des de la data de publicació en el Diari Oficial de la Generalitat Valenciana fins a la total col·locació.  
4.3. L'import subscrit s'haurà d'abonar en l?Entitat Caixa Rural de València, Oficina Principal, c/c núm. 3436.1912.65859.1, i haurà de trametre's còpia de l?ingrés o transferència a la Direcció General d'Economia i Política Financera situada en el carrer Palau, 14, València 46258.  
4.4. Si el desembós de l?import subscrit s'efectués amb posterioritat a la data d'emissió, el primer cupó d'interessos per a aquestes subscripcions podrà ser inferior a aquelles que s'haguessen dut a terme com a molt tard en la data d'emissió.  
5. Tipus d'interès i data de pagament dels cupons.  
5.1. El tipus d'interès nominal anual és del 9,5 per cent fins al 30 d'octubre de 1991. Per als períodes trianuals restants el tipus d'interès és el resultat de disminuir en un punt la mitja aritmètica dels tipus mitjans mensuals publicats pel Banc d'Espanya referent a l?emissió de cèdules hipotecàries de les Caixes d'Estalvis durant el semestre natural anterior al corresponent a la data de revisió. En el cas de desaparició d'aquesta referència, el tipus d'interès és el resultat de disminuir en un punt la mitja aritmètica dels tipus mitjans ponderats en operacions passives a termini superior a un any de les Caixes d'Estalvis Valencianes en el semestre natural anterior. Les fluctuacions del tipus d'interès s'acotaran entre el 12% i el 5%.  
5.2. La data de pagament dels cupons d'interessos és el 30 d'octubre de cada any.  
6. Característiques de l'emissió.  
6.1. L'amortització es produirà anualment el 30 d'octubre de cada any fins al 30 d'octubre de l'any 2.000, data de l'amortització final.  
6.2. La quota d'amortització corresponent a cada any serà constant tal com es recull en l'annex II d'aquesta Ordre i s'efectuarà per reducció del nominal de cadascun dels títols en circulació.  
7. Computabilitat.  
L'emissió corresponent a aquesta sèrie és computable en el coeficient d'inversió obligatòria en les Cooperatives amb Secció de Crèdit, i queda distribuïda segons la relació de l'Annex II del Decret /1988, de 12 de desembre, del Consell de la Generalitat Valenciana.  
8. Tractament Fiscal.  
El mateix vigent per a les emissions de l'Estat d'acord amb el que estableix l'article 56 de l'Estatut d?autonomia de la Comunitat Valenciana i l'article 14-5 de la LOFCA.  
9. Procediment per al pagament d'interessos i quotes d'amortització.  
9.1. El pagament dels interessos i el de les quotes d'amortització d'aquesta sèrie es durà a terme a través de les entitats financeres dipositàries d'aquesta, amb la presentació prèvia davant la Direcció General d'Economia i Política Financera vint-i-cinc dies hàbils abans de les dates de pagament corresponents.  
9.2. Quan els títols valors romanguen en poder d'altres tenidors, el pagament d'interessos, i el de les quotes d'amortització es domiciliarà, així mateix, en una entitat de dipósit, davant la qual aquests presentaran els seus títols valors per a exercir-ne el dret al cobrament. Posteriorment, les entitats els presentaran davant la Direcció General d'Economia i Política Financera, en els termes i terminis expressats en l'apartat anterior.  
9.3. En tots dos casos, l?entitat pagadora consignarà diligència d'haver-se exercit els drets de cobrament dels interessos i de les quotes d'amortització, en les dates de pagament corresponents.  
9.4. La presentació al cobrament d'interessos i quotes d'amortització, a la Direcció General d'Economia i Política Financera, es realitzarà omplint el model que s'adjunta en l'Annex II.  
9.5. L'entitat de dipósit davant la qual es sol·licita el cobrament, retindrà en el seu poder els títols corresponents fins que la Conselleria d'Economia i Hisenda ordene el pagament a favor d'aquesta, llevat que el titular garantesca l?import del venciment en els termes que convinga amb l?entitat.  
10. Altres característiques.  
10.1. El Deute de la Generalitat Valenciana de la sèrie A a què es refereix aquesta Ordre té totes les garanties, immunitats i privilegis propis del Deute de l'Estat.  
10.2. Atesa la seua condició d'amortitzable, el Deute de la sèrie A es computarà pel seu valor nominal en tota classe d'afinaments davant l'Estat, Comunitats Autònomes, Diputacions Provincials, Ajuntaments i qualsevol Corporacions públiques o administratives.  
10.3. Aquests títols tindran la consideració de valors aptes a l'efecte d'inversió necessària en els corresponents coeficients de les Societats de Garantia Recíproca, de les Entitats d'Assegurança Privada i d'aquelles altres entitats similars que tinguen reconeguda automàticament la computabilitat dels títols del Deute Públic de l'Estat.  
11. Producte i despesa d'emissió.  
11.1. El producte de la subscripció del Deute Públic de la sèrie A, s'aplicarà al Pressupost d'Ingressos, Capítol 9, Variació de Passius Financers, article 93, «Emissió de Deute a llarg termini».  
11.2. Les despeses que resulten de l'emissió s'imputaran al crèdit concedit pel Pressupost en vigor, Capítol 2, article 29, concepte 291.  
12. Autoritzacions.  
La Direcció General d'Economia i Política Financera queda autoritzada per a dictar les disposicions i adoptar les mesures que requeresca l?execució d'aquesta.  
Aquesta Ordre entrara en vigor el mateix dia de la publicació en el Diari Oficial de la Generalitat Valenciana.  
València, 15 de desembre de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI